**Alveugle** (*Micrathene whitneyi*) er en liten ugle, den eneste
i slekten *Micrathene*.

Beskrivelse
-----------

Alveugle er den minste av uglene. Den er på størrelse med en spurv, og måler cirka 13–14 cm og veier omkring 36–48 g, avhengig av kjønn.

Den er gråbrun med hvite flekker på skuldrene og et hvitt bånd ved vristen.
Den har ikke øredusker, øynene er gule, den har svært kort hale og lange
vinger. Når den sitter når de foldede vingene nesten ned til halespissen.
De har relativt lange ben og kan se «hjulbent» ut.

Habitat og utbredelse
---------------------

*M. w. whitneyi* hekker i sørøstlige California, sørlige Arizona,
vestlige Texas og nordlige Mexico. Fra September trekker de
sørover for å overvintre i sentrale og sørlige Mexico. Den trekker
nordover igjen i siste halvdel av april eller først i mai.

*M. w. idonea* er en standfugl i sørlige Texas til sentrale deler
av Mexico. Det samme er den isolerte bestanden *M. w. sanfordi* på
den sydligste tuppen av Baja California-halvøya, og
*M. w. graysoni* på Socorro-øya som ligger sørvest for tuppen av Baja
California. Den siste av disse døde ut mot slutten av det 20. århundre,
sannsynligvis omkring 1970.

Levevis
-------

Alveugler lever hovedsakelig av insekter, og befinner seg derfor gjerne i
omgivelser hvor det er mange slike. Den jakter gjerne i agave- og
ocotillo-planter, der møll og andre insekter ofte sover i blomstene.
Alveugle kan også spise skorpioner, og er i stand til å fjerne
giftbrodden deres. De sees ofte når de jakter på flyvende insekter i
kveldsskumringen. Flukten kan minne om enkelte fluesnappere.

I begynnelsen av hekketiden kan de høres ved solnedgang til mørkets
frembrudd når de kaller på hverandre. Lyden er et høyt vrinsk eller
kakling. Hannen og hunnen piler rundt i trærne og kaller på hverandre.

De legger reiret i nordvendte forlatte hakkespetthull i kaktus eller
trær, hvor hunnen legger 3 runde, hvite egg. Hun ruger dem i om lag 3
uker før ungene klekkes, vanligvis i slutten av juni eller begynnelsen
av juli. Ungene er flyvedyktige etter ca. 1 mnd, og klarer seg selv fra
slutten av juli.

Referanser
----------

1. ↑  BirdLife International 2004. *Micrathene whitneyi*. In: IUCN 2007. 2007 IUCN Red List of Threatened Species. Downloaded on 14 Sep 2007.

Eksterne lenker
---------------

* (en) *alveugle* i Global Biodiversity Information Facility Rediger på Wikidata

* (no) *alveugle* hos Artsdatabanken Rediger på Wikidata

* (en) *alveugle* hos ITIS Rediger på Wikidata

* (en) *alveugle* hos NCBI Rediger på Wikidata

* (en) *Kategori:Micrathene whitneyi* – bilder, video eller lyd på Wikimedia Commons Rediger på Wikidata

* (en) *Micrathene whitneyi* – galleri av bilder, video eller lyd på Wikimedia Commons Rediger på Wikidata

* *Micrathene whitneyi* – detaljert informasjon på Wikispecies Rediger på Wikidata

* Alveugle på owlpages.com
* Alveugle fotogalleri fra vireo.
* foto og informasjon fra fireflyforest.net

  


| * v
* d
* r
Micrathene |
| --- |
| Arter: | 
* Alveugle

 |
| Slekter av ugler: | 
* Aegolius
* Asio
* Athene
* Bubo
* Glaucidium
* Gymnoglaux
* Jubula
* Lophostrix
* Megascops
* Micrathene
* Mimizuku
* Nesasio
* Ninox
* Otus
* Phodilus
* Pseudoscops
* Ptilopsis
* Pulsatrix
* Pyrroglaux
* Sceloglaux
* Scotopelia
* Strix
* Surnia
* Tyto
* Uroglaux
* Xenoglaux

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |